stanford-oval/wikipedia huggingface dataset:
Discoteque
רקע

המהדורה ה-65 של האירוויזיון התקיימה ברוטרדם, הולנד והורכבה משני חצאי גמר ב-18 במאי וב-20 במאי 2021, ומגמר ב-22 במאי 2021. על פי כללי האירוויזיון, כל מדינה משתתפת, למעט המדינה המארחת (הולנד) וחמש המדינות הגדולות (צרפת, גרמניה, איטליה, ספרד והממלכה המאוחדת), נדרשת להיות אחת מעשר המדינות שיעפילו מאחד משני חצאי הגמר לגמר. ב-17 בנובמבר 2020, נודע כי ליטא תופיע בחלקו הראשון של חצי הגמר הראשון של התחרות.
ב-15 בפברואר 2020, דה רופ ניצחו בקדם הליטאי לאירוויזיון 2020 עם השיר "On Fire". ב-18 במרץ 2020, תחרות האירוויזיון לשנת 2020 בוטלה עקב מגפת הקורונה. לאחר מכן, רשות השידור הליטאית הכריזה כי היא תערוך קדם, ודה רופ יקבלו מקום אוטומטי בגמר הקדם. ב-6 בפברואר 2021, דה רופ ניצחו בקדם, ונבחרו לייצג את ארצם באירוויזיון 2021.
באירוויזיון

ב-18 במאי 2021, הלהקה ביצעה את השיר בחצי הגמר. בתום ההצבעות, הגיעה הלהקה למקום הרביעי עם 203 נקודות. ב-22 במאי, בגמר התחרות, הגיעה הלהקה למקום השמיני עם 220 נקודות.
קרדיטים וצוות

הקרדיטים לקוחים מאתר טיידל.
לייבנאס צ'רנובאס – הפקה, קלידים, מאסטרינג, מיקסינג, כתיבה
ויידוטאס ואליוקביצ'יוס – הפקה, קלידים, מיקסינג, שירה, כתיבה
רוברטאס באראנוסקאס – בס, קלידים, כתיבה
מתנאס בנישאוסקאס – גיטרה, כתיבה
דה רופ – שירה
אילכה וירטאנן – כתיבה
קאלה לינדרוט – כתיבה
רשימת השמעה

| הורדה דיגיטלית> מס' | הורדה דיגיטלית> שם | הורדה דיגיטלית> מבצע | הורדה דיגיטלית> משך | הורדה דיגיטלית>  | הורדה דיגיטלית>  | הורדה דיגיטלית>  | הורדה דיגיטלית>  | הורדה דיגיטלית>  | הורדה דיגיטלית>  |
| --- | --- | --- | --- | --- | --- | --- | --- | --- | --- |
| 1. | Discoteque  | דה רופ | 3:01 |  |  |  |  |  |  |
מיקומי שיא

|   ‏‏‏  מצעדים ודירוגים (2021)> מדינה |   ‏‏‏  מצעדים ודירוגים (2021)> מצעד |   ‏‏‏  מצעדים ודירוגים (2021)> מיקום שיא |   ‏‏‏  מצעדים ודירוגים (2021)>  |
| --- | --- | --- | --- |
|  איסלנד | הפלייליסט | 23 |  |
|  אירלנד | מצעד הסינגלים האירי | 75 |  |
|  הולנד | מצעד 40 הסינגלים ההולנדיים | 49 |  |
|  הממלכה המאוחדת | מצעד הסינגלים הבריטי | - |  |
|  הממלכה המאוחדת | מצעד שירי האינדי | 27 |  |
|  יוון | IFPI Greece | 42 |  |
|  ליטא | AGATA | 1 |  |
|  פינלנד | המצעדים הפיניים הרשמיים | 19 |  |
|  פלנדריה | אולטראטופ 50 | 4 |  |
|  שוודיה | סוורייטופליסטן | 39 |  |
היסטוריית יציאות לאור

| מדינה | תאריך יציאה | פורמט | חברת תקליטים | מקור |
| --- | --- | --- | --- | --- |
| עולם | 21 בינואר 2021 | הורדה דיגיטלית • הזרמת מוזיקה | Musica Publica |  |
הערות שוליים

↑  V, Michel. "Eurovision 2021 Review: Lithuania – The Roop – Discoteque". Abitofpopmusic. נבדק ב-26 בפברואר 2021. {{cite web}}:  (עזרה)
↑  "Rotterdam 2021–Eurovision Song Contest". European Broadcasting Union (EBU). אורכב מ-המקור ב-24 בדצמבר 2020. נבדק ב-1 במרץ 2021. {{cite web}}:  (עזרה)
↑  "Rules–Eurovision Song Contest". European Broadcasting Union (EBU). אורכב מ-המקור ב-8 באפריל 2020. נבדק ב-1 במרץ 2021. {{cite web}}:  (עזרה)
↑  Groot, Evert (17 בנובמבר 2020). "2020 Semi-Final line-up to stay for 2021". European Broadcasting Union (EBU). אורכב מ-המקור ב-18 בנובמבר 2020. נבדק ב-1 במרץ 2021. {{cite web}}:  (עזרה)
↑  שגיא בן נון‏, בעקבות התפשטות הקורונה: בוטל אירוויזיון 2020, באתר וואלה, 18 במרץ 2020
↑  Here are the ten qualifiers of the first semi at Eurovision 2021!
↑  Eurovision 2021 Results: Voting & Points
↑  "Credits / Discoteque / THE ROOP – TIDAL". Tidal. נבדק ב-7 בפברואר 2021. {{cite web}}:  (עזרה)
1 2  "Discoteque – Single by The Roop on Apple Music Lithuania". Apple Music. 21 בינואר 2021. נבדק ב-1 במרץ 2021. {{cite web}}:  (עזרה)
| --- | --- |
בקרת זהויות :  MusicBrainz release group: cf171927-86f2-44b0-a981-721bb36a3949
Nikto

ניקטו (באנגלית: Nikto) היא תוכנת קוד פתוח, המשמשת לסריקה ואיתור פגיעויות של שרתי אינטרנט. היא מופעלת דרך שורת הפקודה וזמינה להורדה עבור מערכות הפעלה שונות: הפצות לינוקס, חלונות ומערכות הפעלה MAC OS.
ניקטו נכתבה על ידי כריס סולו בשפת התכנות פרל, ושוחררה בתאריך 17 בדצמבר, 2012 (גרסה 2.1.5).
התוכנית בעלת יכולות סריקה ומעקב אחר שרתים ושירותי אינטרנט שונים ובעלת מסד נתונים רחב שבעזרתו יכולה לזהות התקפות שונות, הזרקות סקריפטים, פגיעויות פופולריות, טעויות תכנות, קבצים מסוכנים ובין היתר גם יכולת התראה על ניסיונות כניסה שגויים וקבצים חשודים.
ניקטו מותקנת באופן מובנה בהפצת קאלי לינוקס תחת הנתיב הבא:
Kali Linux > Vulnerability Analysis > Misc Scanners > Nikto
פקודות בסיסיות

בדיקת מסד נתונים: nikto -dbcheck
עדכון התוכנה: nikto -update
בדיקת גרסה: nikto -Version
בדיקת תוספים: nikto -list-plugins
בדיקת פגיעות אתר: <nikto -h <domain name
לאחר התקנת התוכנה ניתן לצפות בכל אפשרויות התוכנה, בשורת הפקודה יש להקליד nikto -help
פקודות בסיסיות > מצבים

d - מצב איתור באגים (Debug Mode)
e - מדווח שגיאות (Errors Reporting)
p - מדווח התקדמות (Progress Reporting)
r - תצוגת הפנית (Redirect)
c - תצוגת עוגיית (Cookies)
q - יציאה (Quit)
N - מארח הבא (Next Host)
P - הפסקה (Pause)
Nikto
App Store

| --- | --- |

 מפתח:  אפל מחשבים
 מחזור חיים:  10 ביולי 2008 – הווה (16 שנים) 
 גרסה אחרונה:  IOS 16 (12 בספטמבר 2022)
 מערכת הפעלה:  iOS
 סוג רישיון:  קנייני
 קטגוריה:  חנות דיגיטלית
 apple.com/appstore
 
App Store היא חנות אפליקציות ייעודית למכשירי iOS, אשר מפותחת ומתוחזקת על ידי חברת אפל. השירות מאפשר למשתמשים להוריד יישומים (אפליקציות) מחנות ה-iTunes. היישומים בחנות פותחו על ידי ערכת פיתוח התוכנה של ה-iOS‏ (iOS SDK), ופורסמו על ידי אפל.
חלק מהיישומים בחנות ניתנים להורדה ללא תשלום, וחלקם בתשלום. את היישומים ניתן להוריד ישירות למכשיר iOS, למחשב אישי (PC) או מקינטוש דרך iTunes. חלק מן היישומים ניתנים להעברה לשעון החכם של אפל או למכשירי Apple TV מהדור הרביעי או יותר כהרחבות של יישומים לאייפון.
אפליקציות iOS הם יישומי תוכנה קטנים המותאמים למכשירי אייפון. יישומים אלה נבנים בהתאמה למאפייני החומרה והתוכנה במכשירים האלו. 30 אחוזים מההכנסות מההורדות מועברות לאפל, ו-70 אחוזים מועברים למפתחים של היישום. (התשלום עבור כל יישום מתחיל מ-0.99$, ממשיך ל-1.99$ וכך הלאה).
ב-10 ביוני 2013 אפל הציגה את הגרסה החדשה למערכת ההפעלה iOS, ה-iOS 7. הגרסה הביאה עמה שינויי מראה רבים למערכת ולכל היישומים בה, כולל ה-App Store. בנוסף, הוסיפה אפל לחנות את שירות ה-"Near Me", אשר מציג את האפליקציות וההורדות הנפוצות בסביבת המיקום בו נמצא המשתמש הנוכחי.
ערכת פיתוח התוכנה עבור iOS

ערכת פיתוח התוכנה עבור iOS הוצגה באירוע מפת הדרכים לתוכנה של האייפון, ב-6 במרץ 2008. ערכת פיתוח התוכנה מאפשרת למפתחי מערכת של Mac OS X 10.5.4 והלאה של אינטל (Mac עם מעבד אינטל), ליצור יישומים באמצעות Xcode, שבאופן מקורי רץ על iPhone, iPod Touch ו-iPad. גרסת הבטא יצאה לאחר האירוע וגרסה סופית יצאה ביולי 2008 לצד האייפון 3G. נכון לספטמבר 2012, ערכת פיתוח התוכנה האחרונה עבור iOS הייתה עבור iOS 6.0.
מפת הדרכים לתוכנה של האייפון, יחד עם תוכנית הפצה גדולה עבור מפתחי תוכנות הצד השלישי, הפך מאוחר יותר ל-"תוכנית מפתחי ה-אייפון", אשר מציעה כרגע שני מסלולי הפצה למפתחי תוכנות הצד השלישי: "סטנדרטי" ו"ארגוני".
יישומים שהופצו באמצעות התוכנית הסטנדרטית יכולים להימכר באופן בלעדי באמצעות חנות ה-iTunes על מק ו-Windows, או בחנות ה-App Store על iPhone, iPod Touch, ו-iPad. מפתחים המפרסמים את היישומים שלהם ב-App Store יקבלו 70 אחוזים מההכנסות מהמכירות, ולא יצטרכו לשלם את ההוצאות השונות על ההפצה של היישום. עם זאת, יש לשלם תשלום שנתי כדי להשתמש בערכת פיתוח התוכנה עבור iOS וכדי להעלות יישומים לחנות.
יישומים שפותחו באמצעות "תוכנית המפתחים הארגוניים של ה-iOS"‏ (iDEP), מיועדים באופן בלעדי לשימוש מוסדי ולא מקבלים פרסום ב-App Store. הדבר מאפשר רווח תאגידי ריאלי וכן נותן לגופים ממשלתיים לפתח יישומים קנייניים שאינם מיועדים להפצה בציבור. תוכנית הארגון עודכנה ב-14 בספטמבר 2010, כדי לאפשר לכל ארגון עם מספר DUNS להצטרף. לפני תאריך זה, רק ארגונים עם 500 עובדים או יותר יכלו להצטרף לתוכנית הארגון. כדי להפעיל יישום על iPhone (או על כל מכשיר iOS אחר), היישום חייב להיות חתום. תעודת חתימה ניתנת רק על ידי חברת אפל, לאחר רכישת אחת מחבילות הפיתוח המוצעות למכירה.
מספר יישומים והורדות > אפליקציות ל-iPad

האייפד הושק באפריל 2010, עם למעלה מ-3000 יישומים שתוכננו עבורו. בדצמבר 2010, שמונה חודשים בלבד לאחר שחרורו של האייפד, היו למעלה מ-50,000 אפליקציות זמינות עבור המכשיר. החל מיולי 2011, 16 חודשים לאחר שהושק האייפד, היו למעלה מ-100,000 אפליקציות זמינות ב-App Store שתוכננה במיוחד עבור המכשיר.
ב-7 ביולי 2011, הודיעה חברת אפל כי למעלה מ-15 מיליארד יישומים הורדו מ-App Store במכשירי ה-iOS, אבל מידע על מדרוג ההורדות של כל יישום באופן פרטי לא היה זמין. כדי לסייע למפתחי אפליקציות במאמץ השיווק שלהם ולסייע לחוקרים בהבנה טובה יותר של חנות היישומים, נערך מחקר שמטרתו לבנות מודל שמזהה את כמות ההורדות של יישומים מדי יום. חוקרים מאוניברסיטת קרנגי מלון מצאו כי הורדות של אפליקציות עוקבות אחר חלוקת פארטו.
בסוף נובמבר 2011 פרסמה חברת אפל בעלון החג של חנויות אפל באינטרנט, כי יש יותר מ-140,000 יישומי iPad זמינים. נכון ל-7 בינואר 2013, יש יותר מ-300,000 יישומים מקוריים ל-iPad הזמינים עבור משתמשים.
מספר יישומים והורדות > האפליקציות הפופולריות ביותר

בחודש אפריל 2009, הודיעה חברת אפל על האפליקציות עם מספר ההורדות הגדול ביותר מאז שהושקה החנות. בין האפליקציות שבתשלום, "Crash Bandico ot Nitro Kart 3D" מאת Activision Publishing דורג במקום הראשון, ואילו פייסבוק נהנתה מאותה העמדה בין האפליקציות בחינם.
להלן האפליקציות, בתשלום ובחינם, שדורגו במקום הראשון:
| דירוג | אפליקציות בתשלום | אפליקציות חינמיות |
| --- | --- | --- |
| 1 | Whatsapp | Clash of Clans |
| 2 | Doodle Jump | סקייפ |
| 3 | Fruit Ninja | eBay |
| 4 | Angry Birds Seasons | Google Earth |
| 5 | Cut the Rope | Google Search |
| 6 | TuneIn Pro | Twitter |
| 7 | Monopoly | Paper Toss |
| 8 | אנגרי בירדס ריו | Bump |
| 9 | FatBooth | BBC News |
| 10 | Flight Control | Shazam |
| 11 | SCRABBLE | Talking Tom |
| 12 | Tiny Wings | Pac-Man‏ Lite |
| 13 | Sims 3 | Sky Sports Live Football Score Centre |
| 14 | Where's Wally? In Hollywood | Angry Birds Lite |
| 15 | Sleep Cycle alarm clock | Amazon Mobile |
| 16 | Moto X Mayhem | Waterslide Extreme |
| 17 | Color Splash | Touch Hockey:FS5 |
| 18 | Camera+ | Sky News |
| 19 | Flick Kick Football | iPint |
| 20 | The Moron Test | Facebook Messenger |
| 21 | Sonic the Hedgehog | Met Office Weather application |
| 22 | Alarm Clock Pro | Flixster |
| 23 | Sleep Talk Recorder | Temple Run |
| 24 | Pocket God | Viber |
תהליך אישור של אפליקציות

האפליקציות כפופות לאישור של אפל, כפי שמתואר בהסכם של ערכת פיתוח התוכנה, לבדיקת אמינות בסיסית וניתוחים שונים אחרים. יישומים עדיין יכולים להיות מופצים אם נדחה אישורם, על ידי הגשת בקשה באופן ידני לקבלת רישיון לאפליקציה למכשירי iPhone בודדים, אם כי אפל עשויה לבטל את השימוש בכל עת.
הסכמי הסודיות אוסרים על מפתחים לפרסם את תוכן הודעת הדחייה שלהם (אם התקבלה), בתקופה מסוימת אפל התחילה לחתום את מכתבי הדחייה שלה עם הסכמי סודיות: "המידע הנמצא בהודעה זו הוא חסוי". מאוחר יותר אפל שינתה את חתימת המכתב בטענה ש"זה יצר יותר מדי עומס על המפתחים", אך היא לא שינתה את ההחלטה על איסור פרסום הודעות דחייה. מאז, מפתחים רבים פרסמו את מכתבי הדחייה של אפל ואף מפרסמים אותם.
בנוסף, אפל הסירה את התוכנה המורשה תחת הרישיון הציבורי הכללי של גנו (GPL) מ-App Store, לאחר תלונות של אחת ממפתחי התוכנית, בטענה כי תנאי השירות של חנות האפליקציות סותרים את רישיון ה-GPL.
חנות אפליקציות ארגונית

מכיוון שה-App Store של חברת אפל מיועדת לצרכנים בלבד, חברות אינן יכולים להפיץ ולפרסם בתוך היישומים שלהם. תחת תוכנית המפתחים הארגונית של חברת אפל, חברות יכולות לפרסם בתוך היישומים שלהם באמצעות "חנות אפליקציות ארגונית".
אפליקציות שפורסמו בתוכנית המפתחים הארגונית של חברת אפל עדיין כפופות לשליטה של אפל, באמצעות מתג ה"השבתה" השנוי במחלוקת, שבו חברת אפל יכולה לבטל האישור הדיגיטלי של המפתח, וכך להשבית את היישום במכשירים של משתמשים. עם זאת, אין ראיות לכך שהדבר נעשה בסביבה הארגונית.
שירותים דומים למכשירים אחרים

למתחרים חנויות משלהם ליישומים ניידים. פאלם פרסמה חנות אפליקציות דומה לחנות היישומים למכשירי פאלם והודיעה כי קטלוג היישומים עבור webOS של "פאלם פרה", שפורסם ב-6 ביוני 2009 (אין המשך למשפט ולא ברור על מה הוא עוסק ומה אמור להיות המידע החסר). פלטפורמה אחרת, Google Play (בעבר "Android Market"), משתמשת בשילוב עם מערכת ההפעלה אנדרואיד של גוגל. בשנת 2010 פרסמה מיקרוסופט חנות סלולרית של Windows, חנות יישומים עבור פלטפורמת Windows Phone שלהם, ובאוקטובר 2012, גם חנות של Windows עבור מחשבים וטאבלטים המריצים Windows 8.
נוקיה שחררה את "Ovi Store" (שהחליפה את יישום "Download!", שקדם ל-App Store של אפל) למכשירים הניידים S60 ו-S40. סמסונג יצרה "יישומי סמסונג" ("Samsung Apps"), בעיקר כדי לספק שירותים למערכת ההפעלה שלה "Bada", אבל גם עם תמיכה במכשירי סמסונג מסוימים אחרים. Research In Motion השיקה גם את חנות BlackBerry App World. נינטנדו DSi מסוגל להתחבר לחנות מקוונת בשם "DSi Shop", יחד עם PlayStation Portable‏ (PSP) ופלייסטיישן ויטה של סוני, המסוגל להתחבר לחנות של הפלייסטיישן כדי להוריד משחקים וכו'. לנינטנדו 3DS יש גם הפלטפורמת ההפצה שלו, שנקראת eShop.
שיווק אפליקציות ב-App Store

נכון ל-2019, יש שתי דרכים מרכזיות לשווק אפליקציות ב-App Store:
באמצעות ASO - אופטימיזציה למילות המפתח בחנות ברמת הכותרת, תת-כותרת ובחירת מילות המפתח הרלוונטיות לאפליקציה באמצעות תוכנות ASO שיכולות להפיק מידע כגון: כמות חיפושים בחנות למילת מפתח מסוימת, תחרות (כמה אפליקציות מנסות להיות מדורגות בעבור אותה מילת מפתח), דירוגי האפליקציה בקטגוריות, כמות דירוגים בחנות האפליקציות ועוד.
באמצעות מערכת הפרסום של אפל הנקראת Apple Search Ads - באמצעות מערכת הפרסום הזו ניתן לפרסם את האפליקציה בתוך ה-App Store. מערכת הפרסום של אפל היא פשוטה מאוד לשימוש ומאפשרת לבעלי האפליקציות לבחור את מילות המפתח הרלוונטיות לאפליקציה ובסופו של דבר לשלם בעבור קליק על המודעה. בנוסף, ניתן גם לבחור מילות מפתח שליליות, מילות מפתח שלא יציגו את המודעה של האפליקציה במידה והמשתמש יחפש את המינוח הזה בחנות האפליקציות.
ראו גם

Mac App Store
הערות שוליים

↑  עודד ירון, אפל חשפה: 10 הסיבות שגורמות לה להגיד לא לאפליקציות, באתר הארץ, 2 בספטמבר 2014
ה-App Store במכשיר האייפון 5 ‏(iOS 7).
Garden City Movement

| --- | --- |

יוני שרוני ורועי אביטל, 2024
 מקום הקמה:  תל אביב-יפו 
 מוקד פעילות:  תל אביב-יפו, ישראל ישראל
 תקופת הפעילות:  מ-2013
 סוגה:  אינדי פופ, מוזיקה אלקטרונית, צ'ילווייב, טריפ הופ
 חברת תקליטים:  BLDG5 Records (אנובה מיוזיק), Night Time Stories
 שיתופי פעולה בולטים:  Totemo, Monjoe, לולה מארש
 חברים
 יוני שרוני רועי אביטל
 חברים לשעבר
 יואב סער
 
Garden City Movement (מאנגלית: תנועת "עיר גנים") הוא הרכב אינדי פופ ומוזיקה אלקטרונית ישראלי שהוקם בידי שלושה חברים - יואב סער, רועי אביטל ויוני שרוני. ההרכב הוקם באוקטובר 2013 ומאז הספיק להוציא אלבום אולפן ומספר מיני-אלבומים וסינגלים נוספים.
קריירה

סער ואביטל, שהכירו עוד לפני כן כשהיו חברים בלהקה הירושלמית Lorena B שהתפרקה זמן קצר לפני הקמת ההרכב, פגשו את שרוני והוחתמו על ידי חברת התקליטים אנובה מיוזיק לאחר ששלחו יחדיו מספר סקיצות שהתקבלו בחיוב מצידם. באוקטובר 2013 הוציאו השלושה את הסינגל הראשון שלהם, "Casa Mila". הסינגל יצא לאור תחת המותג BLDG5 Records השייך לאנובה ונכלל בהתחלה באחד מאלבומי האוסף של הלייבל, אך מאוחר יותר נכלל במיני-אלבום הראשון שלהם, Entertainment EP.
בנובמבר 2013 הוציא ההרכב את הסינגל "Move On" שזכה לתשומת לב בינלאומית כאשר התפרסם לראשונה במגזין האינדי האמריקני פיצ'פורק ומאוחר יותר זכה לביקורות חיוביות ממספר בלוגרי מוזיקה נוספים. עם זאת, רמיקס של השיר שבוצע על ידי Teen Daze הועלה מספר חודשים מוקדם יותר לערוץ היוטיוב Majestic Casual, ועל כן הוא נחשב לשחרור הראשון של ההרכב אי פעם.
הווידאו קליפ לסינגל, שבוים על ידי מיכאל מושונוב, לאל אוטניק ומעיין טולדנו, יצא לאור במרץ 2014 וזכה עד כה (נכון לינואר 2022) ל-2.9 מיליון צפיות, הוצג בפסטיבל הסרטים של לוס אנג'לס, וכן זכה בפרס "קליפ השנה" של MTV ישראל.
בעקבות הצלחת הסינגלים, הוציא ההרכב מיני-אלבום בשם Entertainment שיצא לאור ב-25 בנובמבר 2013 וכלל בתוכו את שני הסינגלים שיצאו קודם לכן.
ב-23 ביוני 2014 הוציא ההרכב מיני אלבום נוסף בשם, Bengali Cinema. מאלבום זה יצאו, בין היתר, הסינגלים "Terracotta", שאף הוא זכה לתשומת לב בינלאומית, ו-"Bengali Cinema" שנכלל באוסף Ninja Jamm – EP Bundle 5 של הלייבל האלקטרוני הבריטי נינג'ה טיון. באותה השנה הופיע ההרכב בתל אביב במסגרת המיזם הבינלאומי להופעות חיות בשידור חי "בוילר רום" וכן בפסטיבל אינדינגב השמיני שנערך באותה השנה, ובנוסף הוציאו סינגל נוסף בשם "Pont des Arts" (על שם הגשר הפריזאי המפורסם פון דז אר) שעד ליציאתו לאור ב-17 בנובמבר היה זה שיר שנוגן אך ורק במסגרת ההופעות החיות של ההרכב.
ב-2 בפברואר 2015 הכריז ההרכב על יציאת המיני-אלבום השלישי שלהם, Modern West. אלבום זה יצא לאור ב-6 באפריל באותה השנה, והופק בשיתוף פעולה בין BLDG5 לבין חברת ההקלטות הלונדונית The Vinyl Factory. מאלבום זה יצאו הסינגלים "My Only Love" אשר יצא לאור ב-2 בפברואר, "Recollections" שיצא לאור ב-26 בפברואר ו-“When We Had It Easy” שיצא לאור ב-23 במרץ.
ב-2016 הוציא ההרכב את הסינגל "She's so Untouchable". הווידאו קליפ לשיר יצא בספטמבר 2016, וזכה עד כה (נכון לינואר 2022) ל-10 מיליון צפיות ביוטיוב. הסינגל, יחד עם רמיקסים של מוסקומן, Psychemagik ו-Seven Davis, יצא כמיני-אלבום בשנה שלאחריה, 2017.
ב-16 במרץ 2018 הוציא ההרכב את אלבום האולפן המלא הראשון שלהם, Apollonia.
ב-22 במרץ 2019 הוציא ההרכב את הסינגל "Miss You (Under Shimokita Sky)", שהגיע למיקום שיא של 38 במצעד "טוקיו הוט 100" של תחנת הרדיו היפנית JWAVE (אנ'). ב-2020 ההרכב שיתף פעולה עם המפיק האלקטרוני היפני Monjoe בשיר "Stunning Misshapes". עם יציאתו, נכנס השיר אף הוא למקום ה-80 במצעד "טוקיו הוט 100".
בספטמבר 2021 הוציא ההרכב סינגל בשם "Summer Night" ביחד עם לולה מארש. השיר זכה להיכנס לפסקול של משחק הווידאו פיפא 2022.
במרץ 2022 הוציא ההרכב סינגל נוסף בשם No Stress עם הרכב הדרים פופ / אינדי רוק The Undercover Dream Lovers מלוס אנג'לס.
ב-8 במאי 2023 השתתף ההרכב בסינגל "הורגת" של נינט טייב ואסף אמדורסקי. באותה השנה, פרש יואב סער מהלהקה.
ב-16 במאי 2024 הוציא ההרכב סינגל בשם "Bad Feeling" בו משתתפת הזמרת הילה רוח. הסינגל עתיד להיות חלק מאלבומם השני, Never On Time, אשר עתיד לצאת ב-19 ביולי.
חברי הלהקה

יונתן (יוני) שרוני - שירה, סמפלר, כלי הקשה
רועי אביטל - שירה, קלידים, גיטרה
חברי הלהקה > חברים לשעבר

יואב סער - גיטרה, קלידים, סמפלר
דיסקוגרפיה > אלבומי אולפן

Apollonia (2018)
Never On Time (2024)
אלבומי אוסף
Instrumentals (2020)
דיסקוגרפיה > מיני-אלבומים

Entertainment (2013)
Bengali Cinema (2014)
Modern West (2015)
She's So Untouchable (סינגל ורמיקסים) (2017)
דיסקוגרפיה > אחרים

BLDG5 'Ground Floor' Compilation (2013)
Entertainment / Bengali Cinema LP (2014)
Ninja Jamm - EP Bundle 5 (2014)
דיסקוגרפיה > וידאו קליפים

Move On (2014)
The More You Make It (Anova Live Session) (2014)
She's So Untouchable (2016)
מועמדויות ופרסים

| שנה | פרס | קטגוריה | תוצאה |
| --- | --- | --- | --- |
| 2014 | פרסי המוזיקה של MTV ישראל | הקליפ הטוב ביותר (עבור הקליפ "Move On") | זכייה |
| 2015 | פרסי המוזיקה של MTV ישראל | פרס הלוויין | מועמדות |
| 2016 | פרסי המוזיקה של MTV ישראל | פרס הלוויין | זכייה |
הערות שוליים

↑  יובל אראל‏, ובחלומי, בבלוג של יובל אראל, מגזין מוזיקה ותרבות, 29 באפריל 2018
1 2  דודי פטימר, ‏לאחר שכבשו את אירופה: "גארדן סיטי מובמנט" משיקים אלבום מסקרן, באתר מעריב אונליין, 26 באפריל 2018
↑  Listen to "Move On" by Garden City Movement (באנגלית), נבדק ב-2022-01-13
↑  stupidDOPE.com | Travel, Lifestyle, and the Arts!, stupidDOPE.com (באנגלית אמריקאית)
↑  - 2014 Los Angeles Film Festival, web.archive.org, ‏2014-05-18
↑  Garden City Movement – “Terracotta” (Stereogum Premiere), Stereogum, ‏2014-05-06 (באנגלית)
↑  GARDEN CITY MOVEMENT Announces New EP & Premieres Lead Track On Stere…, archive.ph, ‏2014-08-18
↑  Garden City Movement, BOILER ROOM (באנגלית)
↑  Garden City Movement – “Pont Des Arts”, Stereogum, ‏2014-11-17 (באנגלית)
↑  צפו בקליפ "She's so Untouchable" של גארדן סיטי מובמנט, באתר וואלה, 21 בספטמבר 2016
↑  Garden City Movement – She's So Untouchable (2017, Vinyl) (באנגלית), נבדק ב-2022-01-13
↑  פוסט בעמוד הפייסבוק של הלהקה, 23 במרץ 2019
↑  Garden City Movement – FMLY AGENCY, fmly.agency
↑  יובל אראל‏, Garden City Movement - stunning misshapes, בבלוג של יובל אראל, מגזין מוזיקה ותרבות, 3 באוגוסט 2020
↑  מאת מערכת טיים אאוט, האזינו: שיר בינ"ל בועט של גארדן סיטי מובמנט ולולה מארש, באתר טיים אאוט, ‏2021-09-20
↑  עמית אטיאס, ‏"הרכבנו את עצמנו מחדש כמוזיקאים וכאנשים", באתר ‏מאקו‏, 8 במאי 2023
↑   שירה נאות, "גארדן סיטי מובמנט" בראיון: "כל עוד אפשר — אנחנו יוצרים מפה", באתר הארץ, 23 ביולי 2024
↑  יובל אראל, גארדן סיטי מובמנט והילה רוח - Bad Feeling - יובל אראל, באתר הבלוג של יובל אראל, ‏2024-05-18
| --- | --- |
בקרת זהויות :  MusicBrainz: 480ed4c4-a771-401b-bff6-e1d7164f95a5  VIAF: 36153530881948700458   WorldCat (עם VIAF): 36153530881948700458
Nimiq (סדרת לוויינים)

Nimiq הוא סדרת לווייני תקשורת של חברת Telesat שמיועדים להעברת שידורי טלוויזיה, בעיקר של חברות Bell Satellite TV ו-Dish Network.
היסטוריה

הלוויין הראשון בסדרה Nimiq-1 שוגר בשנת 1999 מקוסמודרום בייקונור. הוא נבנה על ידי לוקהיד מרטין ומשקלו היה 3,600 ק"ג. אורך חיים המתוכנן של הלוויין היה 12 שנים. בשנת 2002 שוגר לוויין נוסף. בשנת 2003 הוא סבל מבעיה באספקת חשמל ורק חלק מהציוד שהותקן היה ניתן לניצול.
בשנת 2004 חברת Telesat החליטה לשכור מ-DirecTV לוויינים שכבר היו במסלול. שמם שונה והם היו מיועדים להעברת שידורי Bell Satellite TV.
בשנת 2008 שוגר לוויין Nimiq-4 שנבנה ב-Astrium ותוכנן ל-15 שנות עבודה.
בשנת 2009 שוגר לוויין Nimiq-5 שמנוצל להעברת שידורי Dish Network.
בשנת 2012 שוגר לוויין Nimiq-6 שמנוצל להעברת שידורי Bell Satellite TV.
רשימת לוויינים

| 0 | 1 | 2 | 3 | 4 | 5 | 6 |
| --- | --- | --- | --- | --- | --- | --- |

| תאריך שיגור | לוויין | אתר שיגור/משגר | יצרן | משקל | ציוד שידור | הערות |
| 20 במאי 1999 | Nimiq 1 | קוסמודרום בייקונור   פרוטון M | לוקהיד מרטין | 3600 | 32 משיבים ב-Ku-band, ‏2 משיבים ב-Ka-band. | לא פעיל |
| 29 בדצמבר 2002 | Nimiq 2 | קוסמודרום בייקונור   פרוטון M | לוקהיד מרטין | 3600 | 32 משיבים ב-Ku-band, ‏2 משיבים ב-Ka-band. | לא פעיל |
| 3 באוגוסט 1994 | Nimiq 4i | נמל החלל קייפ קנוורל   אטלס 2 | יוז איירקראפט | 2860 | 16 משיבים ב-Ku-band | שוגר כלוויין DirecTV 2, נרכש בשנת 2004, פעל עד לשנת 2007 |
| 10 ביוני 1995 | Nimiq 3 | מרכז החלל הגיאני   אריאן 4 | יוז איירקראפט | 2860 | 16 משיבים ב-Ku-band | שוגר כלוויין DirecTV 3, נרכש בשנת 2006. לא פעיל |
| 19 בספטמבר 2008 | Nimiq 4 | קוסמודרום בייקונור   פרוטון M | Astrium | 4850 | 32 משיבים ב-Ku-band, ‏8 משיבים ב-Ka-band. |  |
| 17 בספטמבר 2009 | Nimiq 5 | קוסמודרום בייקונור   פרוטון M | SSL | 4715 | ‏ 32 משיבים ב-Ku-band |  |
| 17 במאי 2012 | Nimiq 6 | קוסמודרום בייקונור   פרוטון M | SSL | 4500 | ‏ 32 משיבים ב-Ku-band |  |
Ivy

| --- | --- |
 שיר בביצוע טיילור סוויפט
 מתוך האלבום Evermore
 יצא לאור:  11 בדצמבר 2020
 תאריך הקלטה:  2020
 סוגה:  אלטרנטיבי
 שפה:  אנגלית
 אורך:  4:20
 חברת תקליטים:  ריפבליק
 כתיבה:  טיילור סוויפט, ג'ק אנטונוף, ארון דסנר
 הפקה:  ארון דסנר
"Ivy" (בעברית: "קִיסוֹס") הוא שיר שהוקלט על ידי הזמרת-יוצרת האמריקאית טיילור סוויפט, מתוך אלבום האולפן התשיעי שלה, Evermore. השיר יצא לאור ב-11 בדצמבר 2020, על ידי חברת התקליטים ריפבליק רקורדס, ביחד עם שאר שירי האלבום. השיר נכתב על ידי סוויפט וארון דסנר והופק על ידי דסנר גם כן. השיר זכה להצלחה בינלאומית מבלי שיצא כסינגל, תוך שנבחר גם לא לצאת כסינגל ולא נשלח לשום פורמט של רדיו הלהיטים העכשוויים.
עם יציאתו, "Ivy" זכה לביקורות חיוביות מטעם מבקרי המוזיקה, שטענו כי "השיר מספר סיפור בגידה; נושא שטיילור עסקה בו בעבר". גם במצעדי הפזמונים זכה להצלחה רבה, כאשר דורג במקום ה-61 במצעד הבילבורד הוט 100, תוך שדורג במקום ה-11 במצעד שירי הרוק & האלטרנטיביים, ובמקום ה-11 במצעד השירים האלטרנטיביים.
רקע וכתיבה

ג'סטין ורנון ניגן בתופים בשירים "Cowboy like Me" ו-"Closure", בגיטרה ובנג'ו ב-"Ivy" וביצע קולות רקע ב-"Marjorie". מעבר לכך, ב-"Ivy" השתמש דסנר בפעמונים על מנת להעניק לו אווירה שתוארה כ"חורפית". הוא יצר באלבום אווירה שתוארה כ"נוסטלגיה חורפית" וכתוצאה מכך, סוויפט השוותה את Evermore לסתיו ולחורף, בניגוד ל-Folklore אותו השוותה לאביב ולקיץ. הוא סבר כי עיבוד 17 רצועות האלבום היא "משימה קשה מאוד" וסיפר כי מהנדס הקול ג'ונתן לואו חשב שהם לא יסיימו את האלבום בזמן.
סוגה

"Ivy" הוא שיר פולק, העוסק באישה נשואה שהייתה מעורבת בבגידה ובו יש שימוש במטפורות שתוארו כ"גחמניות". בשיר נעשה שימוש בבנג'ו, גיטרות, חצוצרה, הרמוניות שתוארו כ"עדינות" ובוצעו על ידי ג'סטין ורנון ומקהלה. הוא מתאר כיצד התאהבה אותה האישה במאהב סודי וכיצד התפתתה לכך, תוך שהוא מתאר גם את ההשלכות של כך.
ביקורת

כלפי "Ivy" הופנו ביקורות חיוביות, תוך שטענו כי "השיר מספר סיפור בגידה; נושא שטיילור עסקה בו בעבר".
ביקורת > רשימות כל הזמנים וסוף שנה

| ארגון | רשימה | מיקום | מקור |
| --- | --- | --- | --- |
| רולינג סטון | כל 206 השירים של טיילור סוויפט, לפי דירוג | 44 |  |
| BuzzFeed | 167 השירים הטובים ביותר של טיילור סוויפט, לפי דירוג | 49 |  |
| Consequence | 214 השירים שג'ק אנטונוף הפיק, מדורגים מהגרועים לטובים ביותר | 104 |  |
| Vulture | 179 השירים הטובים ביותר של טיילור סוויפט, לפי דירוג | 30 |  |